b"\n_START_ARTICLE_\nRosa Maria Bon\xc3\xa0s Pahisa\n_START_SECTION_\nBiografia\n_START_PARAGRAPH_\nNascuda a Santa Perp\xc3\xa8tua de Mogoda el 8 de juny de 1951 \xc3\xa9s casada i amb dos fills. Llicenciada en Biologia per la Universitat de Barcelona i delegada farmac\xc3\xa8utica, va comen\xc3\xa7ar la seva carrera pol\xc3\xadtica com a regidora d'ERC a l'ajuntament de Santa Perp\xc3\xa8tua de Mogoda. A les eleccions generals de 2004 va ser escollida diputada al Congr\xc3\xa9s dels diputats.\n_START_SECTION_\nTasca Parlament\xc3\xa0ria\n_START_PARAGRAPH_\nRosa Maria Bon\xc3\xa0s ha treballat durant la legislatura 2004-2008 en diferents comissions entre les quals destaquen Assumptes Exteriors, Medi Ambient, comissi\xc3\xb3 mixta per la Uni\xc3\xb3 Europea i especialment a Sanitat on el 27 de juny de 2006 es va aprovar un moci\xc3\xb3 defensada per ella per a prevenir els trastorns de la conducta aliment\xc3\xa0ria."